في يوم من الأيام تروتي شافت إعلان في مجلة. الإعلان كان بيعرض باكو فيه ١٠٠ طابع بريد مختلف ب ١٠ دولار. تروتي كانت عايزة تبدأ مجموعة طوابع فطلبت الباكو. مية طابع مختلف كانت طريقة كويسة عشان تبدأ المجموعة. بعتت حوالة بريدية للشركة مع الطلب، واستنت بحماس وصول الطوابع. تروتي كانت بتشيك على البريد كل يوم لمدة أربع أسابيع بس الطوابع مجتش. فتروتي قررت تكتب للشركة. "عزيزي السيد/السيدة،" كتبت، "من شهر بعتلكم حوالة بريدية ب ١٠ دولار تمن ١٠٠ طابع مختلف. مجوش لحد دلوقتي. ياريت تبعتوهم بالبريد الراجع." عدى شهر تاني. الطوابع برضه مجتش وماردوش على جوابها. سألت أبوها عن رأيه. أبوها قال، "لازم تكتبي جواب أقوى. خلي شركة الطوابع تقلق إنك هتبلغي عنهم للسلطات." "عزيزي السيد/السيدة،" كتبت في جوابها التاني. "باكتب عشان أشتكي من خدمتكم السيئة. من شهرين بعتلكم حوالة بريدية ب ١٠ دولار تمن ١٠٠ طابع مختلف. مستلمتش الطوابع. من شهر كتبتلكم عشان أقولكم على كده. لسه مستلمتش الطوابع، وانتو ماردتوش على جوابي. لو مستلمتش الطوابع خلال سبع أيام، هبلغ السلطات عن الموضوع ده." بعد يومين تروتي استلمت الطوابع في البريد.
تروتي دفعت تمن الطوابع بـ ___ .
كاش شيك كريديت كارد حوالة بريدية